आपसी मारपीट के तीन मामले दर्ज
मुलाना| थानामुलाना में शिकायतकर्ता सम्भव यादव निवासी कृष्णापुर मथुरापुर यूपी वर्तमान पता एमएमयू मुलाना ने शिकायत दर्ज कराई है कि किन्हीं अज्ञात चार-पांच आरोपियों ने 1 मार्च की रात्रि एमएमयू मुलाना की पार्किग के निकट उसे लाठी डण्डों से मारापीटा। इस शिकायत पर पुलिस ने मामला दर्ज करके कार्यवाही शुरू कर दी है। एक अन्य मामले में थाना शहजादपुर में पीड़ित महिला निवासी गांव ककड़ माजरा थाना शहजादपुर ने शिकायत दर्ज कराई है कि आरोपी गुरनाम, कर्मबीर, आकाश दो आरोपी महिलाएं वासी गांव ककड़ माजरा ने मिलकर 24 फरवरी की रात्रि गांव ककड़ माजरा में उसके घर में उसे लोहे की राड से मारापीटा और जान से मारने की धमकी दी। इस शिकायत पर पुलिस ने मामला दर्ज करके कार्यवाही शुरू कर दी है। इसी प्रकार थाना पड़ाव में शिकायतकर्ता राकेश कुमार निवासी काजीवाड़ा ने शिकायत दर्ज कराई है कि आरोपी राहुल लक्की ने मिलकर 3 मार्च की सांय बस स्टैण्ड अम्बाला छावनी के निकट उससे अभद्र भाषा का प्रयोग करते हुए मारपीट की और साथ ही जान से मारने की धमकी दी। पुलिस ने मामला दर्ज करके कार्यवाही शुरू कर दी है।
hin_Deva hin_Deva